google/wiki40b huggingface dataset:
Ευθυμία Βαρδάκη

Η Ευθυμία Βαρδάκη είναι παλαίμαχος ελληνίδα Διεθνής Καλαθοσφαιρίστρια. Έχει αγωνιστεί στην Εθνική Ελλάδας γυναικών από το 1986 έως το 2001.

Σταδιοδρομία στην εθνική ομάδα

Το 1988 συμμετείχε στο βαλκανικό πρωτάθλημα, όπου η Ελλάδα τερμάτισε δεύτερη. 
Στο ευρωπαϊκό πρωτάθλημα Δοκίμων του 1989 στην Τιμισοάρα της Ρουμανία, όπου ήταν πρώτη στον αριθμό πόντων και δεύτερη στον αριθμό ριμπάουντ. Το 1991 αγωνίστηκε στους Μεσογειακούς Αγώνες, οι οποίοι διεξήχθησαν στην Ελλάδα.

Σταδιοδρομία σε ομάδες

Από το 1985 έως το 1996 αγωνίστηκε στην Μ.Ε.Ν.Τ Θεσσαλονίκης στη Μορφωτική Ένωσις Νεολαίας Τούμπας.
Την διετία 1994-1996 αγωνίστηκε στην πρώτη κατηγορία του Ελληνικού πρωταθλήματος καλαθοσφαίρισης γυναικών. Από το 1996 έως το 2001 αγωνίστηκε στο πρωτάθλημα καλαθοσφαίρισης γυναικών της Ισπανίας. Είναι η πρώτη ελληνίδα που αγωνίστηκε σε ομάδα του εξωτερικού. Στην σεζόν 1997-1998 ήταν μεταξύ των κορυφαίων 5 σκόρερ στο ισπανικό πρωτάθλημα. 
Από το 2001 έως το 2007 αγωνίστηκε σε τρεις ομάδες της πρώτης κατηγορίας στην Ελλάδα: Πανσερραϊκός (2001-2002), Μέγας Αλέξανδρος Θεσσαλονίκης (2002-2004) και Άνω Λιόσια (2005-2007).  
Σπούδασε φυσική αγωγή στο Αριστοτέλειο Πανεπιστήμιο Θεσσαλονίκης. Επίσης παρακολούθησε μαθήματα στην Ακαδημία της αμερικανικής Σίσκο (Cisco).
1342 Μπραμπαντία

Φυσικά χαρακτηριστικά

Η μέση διάμετρος της Μπραμπαντίας εκτιμάται σε 18,0 χιλιόμετρα. O φασματικός τύπος της είναι X, ενώ το άλβεδό της είναι 0,1573. Είναι άγνωστο αν και με ποια περίοδο περιστρέφεται η Μπραμπαντία γύρω από τον εαυτό της.
Ερμεσίντα του Μπιγκόρ

Βιογραφία

Ήταν η μόνη κόρη του Βερνάρδου-Ρογήρου κόμη του Μπιγκόρ και της Γκερσέντας, κόρης του Γκαρθία-Αρνάλντο κόμη του Μπιγκόρ.
Γ΄ κατηγορία ποδοσφαίρου ανδρών Κύπρου 1989-90

Σύστημα διεξαγωγής

Στο πρωτάθλημα της Γ΄ κατηγορία την περίοδο 1989-90 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1990–91. Οι τρεις τελευταίες ομάδες υποβιβάστηκαν στη Δ΄ κατηγορία 1990–91.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αμπακάν

Αρχαιολογία

Κοντά στη πόλη Αμπακάν βρίσκονται τα ερείπια της αρχαίας πόλης "Λι Κιτάι" με αγάλματα ύψους 2 μέτρων. Η γραφή που καλύπτει τα εν λόγω αγάλματα αποτελεί ένα από τα σύγχρονα προβλήματα της αρχαιολογίας δεδομένου ότι δεν έχει ακόμα αναγνωριστεί (αναγνωστεί).
Γεώργιος Δουζίνας

Βιογραφία

Γεννήθηκε στον Πόρο και σπούδασε Νομικά. Διορίστηκε νομάρχης Λακωνίας από τον Ελευθέριο Βενιζέλο το 1920. Το 1923 εξελέγη πληρεξούσιος Τροιζηνίας στην Δ΄ Εθνοσυνέλευση.
Στην κυβέρνηση του Παπαναστασίου υπηρέτησε ως υπουργός Εθνικής Οικονομίας για βραχύβια θητεία, από τις 19 Ιουνίου ως τις 24 Ιουλίου 1924.
Στις εκλογές του 1926 ήταν υποψήφιος βουλευτής Πειραιώς με τη Δημοκρατική Ένωση και συγκέντρωσε 614 ψήφους.
Το 1929 και το 1932 εξελέγη γερουσιαστής στο νομό Αττικοβοιωτίας.
Πέθανε στην Αθήνα, το Μάιο του 1943.
Ελατρέας

Στην ελληνική μυθολογία με το όνομα Ελατρέας (Ελατρεύς) είναι γνωστό ένα μέλος της αριστοκρατίας των Φαιάκων. Αυτός ο Φαίακας ευγενής αναφέρεται στην Οδύσσεια (ραψωδία θ, στίχοι 111, 129) ως ο καλύτερος στη δισκοβολία από όλους: «δίσκω δ' αυ πάντων πολύ φέρτατος ήεν Ελατρεύς» (θ 129). Συμμετέσχε στους αγώνες που έγιναν προς τιμή του Οδυσσέα όταν αυτός φιλοξενήθηκε ως ναυαγός στο νησί των Φαιάκων.
FORUM (περιοδικό)

Το FORUM είναι ένα μηνιαίο οικονομικό και πολιτικό περιοδικό που πρωτοκυκλοφόρησε στην Ελλάδα, το 1975 με την ονομασία Greek FORUM. Αρχικά το περιοδικό ήταν δίγλωσσο, με άρθρα στα αγγλικά και στα ελληνικά. Στη συνέχεια μετονομάστηκε σε FORUM και συνέχισε να εκδίδεται αποκλειστικά στην ελληνική γλώσσα.
Το περιοδικό FORUM ανήκει στον Όμιλο FORUM AEBE που διαθέτει επίσης δικό του τυπογραφείο στο οποίο τυπώνεται το περιοδικό. Εκδότρια του περιοδικού είναι η Ρίτα Αφεντάκη.
Tο περιοδικό «FORUM» ήταν  που χρησιμοποίησε τη μέθοδο της φωτοστοιχειοθεσίας, «εγκαταλείποντας» τη λινοτυπία στα τέλη της δεκαετίας του 1970. Επίσης, ήταν το πρώτο ελληνικό περιοδικό που κυκλοφόρησε με πλαστικοποίηση στο εξώφυλλο και με βιβλιοδεσία «κουβερτούρας», όπως τα γνωστά περιοδικά του εξωτερικού.Tο διακεκριμένο δημοσιογραφικό επιτελείο του «FORUM», σε συνεργασία με εκδοτικούς οίκους του εξωτερικού, ειδησεογραφικά-φωτογραφικά πρακτορεία και διεθνώς αναγνωρισμένους δημοσιογράφους, κατέγραψε επιτυχίες παγκόσμιας απήχησης, δημοσιεύοντας αποκλειστικές συνεντεύξεις με αρχηγούς κρατών και κορυφαίες προσωπικότητες, οι οποίες αναδημοσιεύθηκαν από άλλα περιοδικά και εφημερίδες ή αναμεταδόθηκαν από τηλεοπτικά και ραδιοφωνικά δίκτυα σε ολόκληρο τον κόσμο Παράλληλα με το «FORUM», η ιδιοκτήτρια εταιρία έχει πραγματοποιήσει πολλές επετειακές εκδόσεις για διαφόρους κλάδους οικονομικής δραστηριότητας, το χρηματιστήριο, την προώθηση εξαγωγών, την τουριστική προβολή, καθώς και εκδόσεις περιβαλλοντικού και ιστορικού περιεχομένου.
Φραγκίσκος Μάριος του Λιλμπόν

Βιογραφία

Γεννήθηκε στο Οτέλ ντ' Ελμπέφ στο Παρίσι και ήταν ο 4ος γιος του Καρόλου Β΄ δούκα του Ελμπέφ και της Αικατερίνης-Ενριέττας των Βουρβόνων, νόθης κόρης του Ερρίκου Δ΄ της Γαλλίας με την Γκαμπριέλ ντ' Εστρέ. Εξάδελφος, από τη μεριά της μητέρας του, ήταν ο Λουδοβίκος ΙΔ΄ της Γαλλίας και ο αδελφός του Φίλιππος Α' δούκας της Ορλεάνης.
Πρωτότοκος γιος ήταν ο Κάρολος Γ΄ κόμης του Ελμπέφ, δευτερότοκος ο Ερρίκος ηγούμενος του Ομπιέρ και τρίτος ο Φραγκίσκος-Λουδοβίκος κόμης του Αρκούρ. Από τη νεανική του ηλικία ήταν κόμης του Λιλμπόν (Lillebonne), αλλά όταν το 1692 απεβίωσε ο πρωτότοκος αδελφός του, πώλησε την κομητεία στον γιο εκείνου Ερρίκο. Ήταν απόγονος του Ρενέ Β' δούκα της Λωρραίνης και του Κλαύδιου (Κλωντ) δούκα του Γκιζ. Ανήκε στους ευγενείς της Γαλλίας· στην Αυλή ήταν ξένος πρίγκιπας και ερχόταν στην ιεραρχία μετά τους πρίγκιπες εξ αίματος.
Ήταν αντισυνταγματάρχης του Ιππικού σε ένα σύνταγμα του καρδινάλιου Μαζαρέν. Υπηρέτησε κατά τον Τριακονταετή Πόλεμο και έλαβε μέρος στην πολιορκία της Λέντα το 1644 και το επόμενο έτος, μαζί με τον Κάρολο Γ', στη μάχη του Νέρντλινγκεν, όπου τραυματίστηκε. Ήταν καλός στρατιωτικός. Πολέμησε εναντίον της Ισπανίας, μετά όμως το γάμο του Λουδοβίκου ΙΔ' με τη Μαρία-Θηρεσία των Αψβούργων, κόρη του Καρόλου Δ' της Ισπανίας, παγιώθηκε ειρήνη μεταξύ των δύο λαών.
Νυμφεύτηκε την Άννα της Λωρραίνης, της οποίας ο πατέρας ως γαμήλιο δώρο πρόσφερε το Οτέλ ντε Μπωβώ (αργότερα μετονομάστηκε σε Οτέλ ντε Λιλμπόν). Η Άννα ήταν αδελφή του Καρόλου-Ερρίκου πρίγκιπα του Κομερσύ.
Δούκες του Ζουαγιέζ έγιναν πρώτα οι γιοί του Κάρολος-Φραγκίσκος (1688-90) και Ιωάννης-Παύλος (1690-93) και έπειτα ο ίδιος (1693-94). Απεβίωσε στο Παρίσι το 1694 σε ηλικία 69 ετών· τον διαδέχθηκε η σύζυγός του Άννα ως δούκισσα του Ζουαγιέζ (1694-1714) που παραχώρησε τον τίτλο στον γιο της κόρης της Ελισάβετ-Θηρεσίας, τον Λουδοβίκο ντε Μελάν (1714-24).
Γεωργία στο Αζερμπαϊτζάν

Οι κύριες καλλιέργειες που παράγονται στο Αζερμπαϊτζάν είναι σταφύλια, βαμβάκι, καπνά, εσπεριδοειδή και λαχανικά. Οι τρεις πρώτες καλλιέργειες καλύπτουν πάνω από το μισό της συνολικής παραγωγής, ενώ οι δύο τελευταίες ένα επιπλέον 30%. Η κτηνοτροφία, τα γαλακτοκομικά προϊόντα και η οινοποιία συνεισφέρουν, επίσης, σημαντικά στην οικονομία του κλάδου.

Ιστορικά στοιχεία

Στις αρχές της δεκαετίας του 1990, ο γεωργικός τομέας του Αζερμπαϊτζάν απαιτούσε σημαντική αναδιάρθρωση, για την αξιοποίηση των μεγάλων δυνατοτήτων του. Οι τιμές για τα γεωργικά προϊόντα δεν αυξήθηκαν τόσο γρήγορα όσο το κόστος από τις εισαγωγές, όμως ο εξοπλισμός σε γενικές γραμμές και το σύστημα άρδευσης ήταν απαιτούσαν εκσυγχρονισμό. Από την άλλη, η διαχείριση των γεωργικών προγραμμάτων ήταν αναποτελεσματική.
Τα περισσότερα από τα καλλιεργήσιμα εδάφη του Αζερμπαϊτζάν, τα οποία αριθμούν συνολικά πάνω από 1 εκατομμύριο εκτάρια, αρδεύονται από περισσότερα από 40.000 χιλιόμετρα κανάλια και αγωγούς. Το κλίμα επιτρέπει την καλλιέργεια μιας ευρείας ποικιλίας προϊόντων, από ροδάκινα με αμύγδαλα μέχρι ρύζι με βαμβάκι. Στις αρχές της δεκαετίας του 1990, η γεωργική παραγωγή συνέβαλε περίπου στο 30 έως 40% του καθαρού υλικού προϊόντος του Αζερμπαϊτζάν, ενώ απασχολούσε άμεσα περίπου το ένα τρίτο του εργατικού δυναμικού και παρείχε εισοδήματα στο μισό περίπου κομμάτι του πληθυσμού.
Η σύγκρουση στο Ναγκόρνο-Καραμπάχ, μιας περιοχής που καλύπτει περίπου το ένα τρίτο των καλλιεργήσιμων εκτάσεων του Αζερμπαϊτζάν, μείωσε σημαντικά τη γεωργική παραγωγή από το 1989. Το 1992, η συμβολή της γεωργίας στο καθαρό υλικό προϊόν της χώρας μειώθηκε κατά 22%. Η μείωση αυτή οφείλεται κατά κύριο λόγο στις ψυχρές καιρικές συνθήκες, οι οποίες μείωσαν τη συγκομιδή σε βαμβάκι και σταφύλια, καθώς και στις συνεχιζόμενες συγκρούσεις στο Ναγκόρνο-Καραμπάχ. Ο προκαλούμενος από τη σύγκρουση αποκλεισμός του Ναχιτσεβάν, διέκοψαν την γεωργία και σε εκείνο το κομμάτι της χώρας.
Υπολογίζεται ότι περίπου 1.200 κρατικές και συνεταιριστικές εκμεταλλεύσεις λειτουργούν στο Αζερμπαϊτζάν, με λίγες πραγματικές διαφορές και προνόμια να υπάρχουν υπέρ των κρατικών. Οι μικρές ιδιωτικές φάρμες αποτελούν μόνο ένα κλάσμα της συνολικής καλλιεργήσιμης γης και αποτελούν περίπου το 20% της γεωργικής παραγωγής και περισσότερο από το μισό της κτηνοτροφικής παραγωγής. Οι ιδιώτες γαιοκτήμονες δεν έχουν ίση πρόσβαση, ωστόσο, στις εισόδους, τις υπηρεσίες και τη χρηματοδότηση που θα μεγιστοποιήσουν την παραγωγή τους.
Το Υπουργείο Γεωργίας του Αζερμπαϊτζάν λειτουργεί κέντρα προμηθειών διασκορπισμένα σε όλη τη χώρα για την αγορά καπνού, βαμβακιού, τσαγιού, μεταξιού και σταφυλιών. Το Υπουργείο Σιτηρών και Αρτοποιίας λειτουργεί παρόμοιες επιχειρήσεις που αγοράζουν ένα μεγάλο μέρος της παραγωγής δημητριακών. Οι υπόλοιπες καλλιέργειες πωλούνται στον ιδιωτικό τομέα.
Κένι Πάβεϊ

Καριέρα

Γεννημένος στο Λονδίνο, ο Πάβεϊ πραγματοποίησε το ποδοσφαιρικό του ντεμπούτο με την τοπική Άθενλεϊ ΦΚ, προτού μετακομίσει στην αγαπημένη ομάδα της παιδικής του ηλικίας, την Μίλγουολ. Ολοκλήρωσε την εκπαίδευσή του στα τμήματα υποδομής της Σίτινγκμπορν, με την οποία και πραγματοποίησε το ντεμπούτο του σε επίπεδο πρώτης ομάδας. Μία προσπάθεια μεταγραφής του στην, αγωνιζόμενη τότε στην Πρέμιερ Λιγκ, Άστον Βίλα δεν ευόδωσε το 1998, καθώς οι δύο εμπλεκόμενοι σύλλογοι δεν κατάφεραν να έλθουν σε μεταξύ τους συμφωνία αναφορικά με το ύψος της μεταγραφής. Ως αποτέλεσμα, ο Πάβεϊ μεταγράφηκε στην ομάδα της δεύτερης σουηδικής κατηγορίας, Λιουνγκσκίλε ΣΚ, όπου και παρέμεινε μέχρι την σεζόν του 2005, με εξαίρεση ένα διάστημα κατά την σεζόν του 2002.
Ο Πάβεϊ αποκτήθηκε από την, έχοντας ως έδρα την Στοκχόλμη ομάδα, ΑΪΚ, τον Οκτώβριο του 2005, ενώ αποτέλεσε βασικό στέλεχος της πρώτης ομάδας του συλλόγου.
Το 2009, ο Πάβεϊ βοήθησε την ΑΪΚ να φτάσει στο επίτευγμα της κατάκτησης του νταμπλ με νίκη στον θεσμό του πρωταθλήματος και του κυπέλλου, πετυχαίνοντας ένα καθοριστικής σημασίας τέρμα απέναντι στην τοπική αντίπαλο, Χάμαρμπι, για την προτελευταία αγωνιστική της σεζόν και αγωνιζόμενος στον τελικό του Κυπέλλου Σουηδίας στον οποίο η ΑΪΚ επικράτησε της ΙΦΚ Γκέτεμποργκ με σκορ 2-0. Οι τελευταίες του αυτές επιτυχίες τον κατέστησαν ως μια μορφή "καλτ" προσωπικότητας, τόσο στην Σουηδία όσο και στη γενέτειρά του, Αγγλία. Αποτέλεσε αντικείμενο αφιερώματος στην δημοφιλή ποδοσφαιρική εκπομπή The Football Ramble, ενώ αργότερα εμφανίστηκε σε ζωντανή συνέντευξη σε άλλο επεισόδιο της ίδιας αυτής εκπομπής. Στη διάρκεια της συνέντευξης, ο Πάβεϊ αναφέρθηκε στην κατάκτηση του νταμπλ και και την χαρά του για το γεγονός ότι θα είχε την ευκαιρία να αγωνιστεί σε αναμετρήσεις του Τσάμπιονς Λιγκ.
Ο Πάβεϊ έχει αγωνιστεί συνολικά στις ευρωπαϊκές διοργανώσεις τέσσερις φορές στο Τσάμπιονς Λιγκ, έξι στο Κύπελλο ΟΥΕΦΑ και δύο στο Γιουρόπα Λιγκ.
Αφότου το συμβόλαιο του Πάβεϊ με την ΑΪΚ εξέπνευσε, υπέγραψε εκ νέου συμβόλαιο συνεργασίας με την πρώην ομάδα του, Λιουνγκσκίλε για την σεζόν του 2012, η οποία, τότε, αγωνιζόταν στην δεύτερη κατηγορία.
Στις 14 Νοεμβρίου 2012, έγινε γνωστό ότι ο Κένι Πάβεϊ θα επέστρεφε στην πρώτη κατηγορία του σουηδικού ποδοσφαίρου, έχοντας υπογράψει συμβόλαιο διάρκειας δύο ετών με την Έστερς ΙΦ.
Ο Πάβεϊ επέστρεψε στην ΑΪΚ στις 15 Ιανουαρίου 2014.
Χι Ωμέγα

Η Χι Ωμέγα (αγγλ. Chi Omega ή ΧΩ) είναι γυναικεία φοιτητική ένωση και το μεγαλύτερο μέλος του Εθνικού Πανελληνικού Συνεδρίου της Αμερικής. Διατηρεί 173 κολεγιακές ομάδες και 230 ομάδες αποφοίτων. Τα γενικά γραφεία της είναι στο Μέμφις, Τενεσί.

Ιστορία

Η Χι Ωμέγα ιδρύθηκε στις 5 Απριλίου 1895 στο Πανεπιστήμιο του Αρκάνσας. Ιδρυτικά μέλη του ήταν οι δρ. Τσαρλς Ρίτσαρντσον, Ίνα Μέι Μπόουλς, Ζαν Βίνσενχέλλερ, Τζομπέλλ Χολμόμπι και Άλις Σίμοντς. Το 1915 η Χι Ωμέγα ίδρυσε τα γενικά της γραφεία στο Λέξινγκτον του Κεντάκυ, τα οποία μεταφέρθηκαν το 1926 στο Σινσινάτι του Οχάιο, και το 1995 στο Μέμφις. Επίσημα σύμβολα της ένωσης είναι τα χρώματα ερυθρό και χρυσαφί, ο ανθός του λευκού γαρύφαλλου, το μασκότ η κουκουβάγια, και η νεκροκεφαλή επάνω από δύο χιαστί κόκαλα. Επίσημος φιλανθρωπικός χορηγός της ένωσης είναι η Make-A-Wish Foundation από το 2000.
Τάγμα των Ομεϋαδών

To Τάγμα των Ομεϋαδών (αραβικά: وسام أمية الوطني‎) είναι το υψηλότερο τάγμα της Συρίας.

Ιστορία

Το τάγμα ιδρύθηκε στις 12 Ιουλίου 1934. Πήρε το όνομα του από το Χαλιφάτο των Ομεϋαδών, το οποίο κυβέρνησε τη Συρία ως την κύρια βάση εξουσίας της και εγκαθίδρυσε τη Δαμασκό σαν πρωτεύουσα.
Γυμναστική στους Θερινούς Ολυμπιακούς Αγώνες 1896 – Μονόζυγο ανδρών

Σύνοψη αγωνίσματος

Το αγώνισμα διεξήχθη στις 9 Απριλίου στο Παναθηναϊκό Στάδιο και ήταν το έκτο χρονολογικά αγώνισμα της γυμναστικής. 16 αθλητές από τέσσερις χώρες έλαβαν μέρος. Ανακοινώθηκαν δύο νικητές, με τον Χέρμαν Βάινγκερτνερ να κατακτά το μοναδικό του ατομικό χρυσό μετάλλιο στη διοργάνωση. Ο συμπατριώτης του, Άλφρεντ Φλάτοβ, κατέκτησε τη δεύτερη θέση και το πρώτο του ατομικό μετάλλιο.
3,4-λουτιδίνη

Παραγωγή

Η παραγωγή της 3,4-λουτιδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.

Με συντριμερισμό ενώσεων με τριπλό δεσμό

Με μείγμα 2-βουτινίου (CH₃C≡CCH₃), αιθινίου (HC≡CH) και υδροκυανίου (HCN),  παρουσία διαλυτών ενώσεων του κοβαλτίου, όπως το κοβαλτιοκένιο [Co(C₅H₅)₂], παράγεται μείγμα τριών (3) λουτιδινών. Συγκεκριμένα, συμπαράγονται 2,3-λουτιδίνη και 3,4-λουτιδίνη:

Με επίδραση εναμίνης σε β-δικαρβονυλική ένωση

Με επίδραση 1-προπεν-1-αμίνης (CH₃CH=CHNH₂) σε 3-οξοβουτανάλη (CH₃COCH₂CHO), που αντιδρά με τη μορφή της ταυτομερούς της 3-υδροξυβουτ-2-ενάλης [CH₃C(ΟΗ)=CΗCHO], οδηγεί σε απευθείας παραγωγή 3,4-λουτιδίνης:

Με επίδραση 1,3-οξαζολίου σε 2-βουτένιο και αφυδάτωση

Με επίδραση 1,3-οξαζολίου σε 2-βουτένιο (CH₃CH=CHCH₃) παράγεται αρχικά  3,4-διμεθυλ-2,3-διυδρο-2-πυριδινόλη, που με αφυδάτωση δίνει τελικά 3,4-διμεθυλοπυριδίνη:

Χημικές ιδιότητες

Η 3,4-λουτιδίνη είναι διυποκατεστημένη «θυγατρική» πυριδίνη και γι' αυτό είναι πολύ δραστικότερη από τη «μητρική» και σημαντικά δραστικότερη από τις μονοϋποκατεστημένες πυριδίνες
Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 3,4-λουτιδίνης, σχηματίζοντας άλατα 3,4-λουτιδινωνίου. Ο σχηματισμός του 3,4-λουτιδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων.
Επαρχία Τσερικάβ

Η επαρχία Τσερικάβ (Λευκορωσικά: Чэрыкаўскі раён, Ρωσικά: Чериковский район, Cherikovsky raion) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό της κέντρο είναι η πόλη του Τσερικάβ. Το 2009, ο πληθυσμός της ήταν 14.875 άτομα. Ο πληθυσμός του Τσερικάβ αντιστοιχεί για 55.0% του περιφερειακού πληθυσμού.
Χουάνγκ Σιένφαν

Βιογραφία

Γεννήθηκε το 1899 στην Κίνα και ήταν γιος φτωχής οικογένειας αγροτών. Τα παιδικά του χρόνια τα πέρασε στην Φουσούι, όπου και τελείωσε το γυμνάσιο σε ηλικία 22 χρονών. Τότε εγγράφεται στην Τρίτη Διδασκαλική Ακαδημία (1922), όπου και αποφοίτησε το καλοκαίρι του 1926. Μεταξύ του 1926 και 1935 σπούδασε αρχαία Ιστορία και γλωσσολογία στο Πανεπιστήμιο του Πεκίνου, όπου έγραψε το περίφημο σύγγραμμα «Κοινωνία της Δυναστείας των Τανγκ» και «Κίνημα των μαθητών της Τάι Σούε στη δυναστεία Σονγκ». Με την λήψη του μεταπτυχιακού του το 1935, συνέχισε τις σπουδές του στην Ιαπωνία. Φοίτησε στο Αυτοκρατορικό Πανεπιστήμιο του Τόκιο και σπούδασε Ιστορία της Ανατολής ως μαθητής του ιστορικού Χε Τιεντσίνγκ. Δύο χρόνια αργότερα επέστρεψε στην Κίνα. Την περίοδο 1937-1939 εργάστηκε ως υφηγητής της Κινεζικής ιστορίας στο πανεπιστήμιο του Κουανγκσί όπου και έγινε βοηθός καθηγητής το 1940. Στη συνέχεια πήγε στο Κουανγκτσόου και εργάστηκε ως καθηγητής μεσαιωνικής και νεότερης ιστορίας στο πανεπιστήμιο Γιατ-Σεν. Την περίοδο 1953-1982 δίδαξε ως τακτικός καθηγητής της αρχαίας ιστορίας στη Διδασκαλική Ακαδημία της Κουανγκσί. Πέθανε στις 18 Ιανουαρίου 1982 στην Κουιλιν.
Ως ανθρωπολόγος διεξήγαγε το μεγαλύτερο μέρος της έρευνάς του στους Ζουάνγκ. O Χουάνγκ πίστευε ότι οι επιστημονικές μέθοδοι θα έπρεπε να εφαρμόζονται για τη μελέτη μιας κοινωνίας και των αξιών της, γνωστές ως «συλλογική συνείδηση». Δημοσίευσε πολλά βιβλία και άρθρα, κυρίως για την ιστορία και τον πολιτισμό των Ζουάνγκ. Υπήρξε ο ιδρυτής της Ζουάνολογία.
Γιάννης Αμανατίδης (ποδοσφαιριστής)

Σε συλλογικό επίπεδο

Σε μικρή ηλικία πήγε μαζί με τους γονείς του και τα τρία αδέλφια του στη Στουτγκάρδη της Γερμανίας κι εκεί γράφτηκε αρχικά στην ομώνυμη αθλητική ένωση και δύο χρόνια αργότερα, το 1992, στον αθλητικό όμιλο της πόλης.
Το 1999 προωθήθηκε στην πρώτη ομάδα της Στουτγκάρδης και μετά από δύο περιόδους δανεισμού στην Γκρόιτερ Φιρτ, το 2002 ξεκίνησε τη σταδιοδρομία του στην Μπουντεσλίγκα. Παραχωρήθηκε ως δανεικός στην Άιντραχτ Φρανκφούρτης στα μισά της περιόδου 2003-04 και είχε ενεργή συμμετοχή πετυχαίνοντας έξι τέρματα, η ομάδα του ωστόσο δεν κατάφερε να αποφύγει τον υποβιβασμό.
Το 2004 παραχωρήθηκε στην Καϊζερσλάουτερν για να επιστρέψει έναν χρόνο αργότερα στην Άιντραχτ Φρανκφούρτης, με κανονική μεταγραφή. Την πρώτη του χρονιά στο σύλλογο της Φρανκφούρτης, σημείωσε 12 τέρματα με αποτέλεσμα να συμπεριληφθεί στην κορυφαία δεκάδα των σκόρερ του γερμανικού πρωταθλήματος. Από την περίοδο 2007-08 του δόθηκε το περιβραχιόνιο του αρχηγού. Στην Άιντραχτ παρέμεινε μέχρι το 2011.

Στην εθνική Ελλάδας

Το ντεμπούτο του με την Ελλάδα πραγματοποιήθηκε στις 20 Νοεμβρίου 2002 στην εντός έδρας φιλική αναμέτρηση εναντίον της Ιρλανδίας (0-0).
Κορυφαία στιγμή του με τη γαλανόλευκη φανέλα υπήρξε στις 17 Οκτωβρίου 2007, όταν σημείωσε το πρώτο του τέρμα για την Ελλάδα στον εκτός έδρας αγώνα εναντίον της Τουρκίας, με το οποίο χάρισε τη νίκη στην ελληνική ομάδα (0-1) και παράλληλα της εξασφάλισε την πρόκριση για τα τελικά του Euro 2008. Στην τελική φάση τις διοργάνωσης ήταν από τις βασικές επιλογές του Ότο Ρεχάγκελ, αγωνιζόμενος και στους τρεις αγώνες που έδωσε η Ελλάδα.
Λόγω τραυματισμού δεν έλαβε μέρος στο Μουντιάλ 2010 που διεξήχθη στη Νότια Αφρική, ενώ σχεδόν έναν μήνα μετά το τέλος της διοργάνωσης κι ενώ ο Φερνάντο Σάντος είχε πλέον διαδεχθεί τον Ότο Ρεχάγκελ στην τεχνική ηγεσία της Ελλάδας, ο Αμανατίδης ανακοίνωσε, μέσω της ιστοσελίδας της Άιντραχτ Φρανκφούρτης, την απόφασή του να μην αγωνιστεί ξανά με την εθνική ομάδα.

Προπονητική καριέρα

Ξεκίνησε την καριέρα του ως προπονητής στην ομάδα Κ20 του Ηρακλή Θεσσαλονίκης. Τον Οκτώβριο του 2016 είχε ένα σύντομο πέρασμα ως προπονητής της πρώτης ομάδας, μετά την παραίτηση του Νίκου Παπαδόπουλου, αποχωρώντας όμως μερικές ημέρες αργότερα.
Πίτερ Μακρύλλος

Σταδιοδρομία σε συλλόγους

Πέρασε έξι χρόνια στις ακαδημίες της Στόουκ και πριν είχε περάσει τρεις μήνες στη φημισμένη ακαδημία της Μπαρτσελόνα, Λα Μασία. Στις 24 Φεβρουαρίου 2016, υπέγραψε με την Ρόκντεϊλ Σίτι Σανς. 
Στις 11 Ιανουαρίου 2018, υπέγραψε συμβόλαιο 3,5 ετών με τον Πανιώνιο της Σούπερλιγκ. Αφού ήταν στο σύλλογο μόνο για μια εβδομάδα, έκανε το ντεμπούτο του σε έναν ισόπαλο αγώνα με 1-1 εναντίον του Παναιτωλικού.

Διεθνής σταδιοδρομία

Έχει αγωνιστεί σε 1 αγώνα με την την Εθνική Αυστραλίας U20.
Σουνιφρέδος Β΄ του Ουρζέλ

Βιογραφία

Ήταν γιος του Βιλφρέδου Α΄  κόμη της Βαρκελώνης, Ζιρόνας, Οζόνας, Ουρζέλ & Σερδάνια και της Γκουινιδίλδα, κόρης τού Βαλδουίνου Α΄ τού σιδηρόχειρα πρώτου κόμη της Φλάνδρας.
Το 897 διαδέχθηκε τον πατέρα του με τους αδελφούς του· οι πατρικές κτήσεις μοιράστηκαν μεταξύ τους: ο Βιλφρέδος Β΄ έλαβε τη Βαρκελώνη, Ζιρόνα, Οζόνα, ο Σουνιφρέδος Β΄ το Ουρζέλ, ο Μιρό Β΄  τη Σερδάνια και ο Σουνυέρ διαδέχθηκε τον Βιλφρέδο Β΄. 
Το 940 εμφανίζεται να κυβερνά ακόμη. Απεβίωσε το 948 σε ηλικία 78 ετών.

Οικογένεια

Νυμφεύτηκε την Αδελαΐδα.
Βάιος Σταθόπουλος

Πολιτική σταδιοδρομία

Γεννήθηκε στο Βόλο και εργάστηκε ως τεχνολόγος-μηχανολόγος.
Ήταν μέλος της ΟΝΝΕΔ. Εξελέγη για πρώτη φορά βουλευτής Α΄Αθηνών με τη Νέα Δημοκρατία στις εκλογές του 1985. Τον Μάρτιο του 1990 αντικατέστησε την Άννα Συνοδινού που παραιτήθηκε από βουλευτής. Στη συνέχεια εξελέγη ξανά, στις εκλογές του 1990.
Πέθανε σε ηλικία 56 ετών από ανακοπή καρδιάς που υπέστη μέσα στο φουσκωτό σκάφος του στην Ανάβυσσο, τον Αύγουστο του 2008.
Γεώργιος Λαδάς

Βιογραφικά στοιχεία

Ο Γεώργιος Λαδάς γεννήθηκε στην Λευκωσία το 1913. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως δικηγόρος.
Απεβίωσε το 1997.

Πολιτική διαδρομή

Το 1977 ο βουλευτής Σπύρος Κυπριανού παραιτείται επειδή ανέλαβε καθήκοντα Προέδρου της Δημοκρατίας. Διεξήχθη αναπληρωματική εκλογή για την έδρα του στη βουλή, θέση στην οποία εξελέγη ο Γεώργιος Λαδάς, με τη στήριξη του ΑΚΕΛ, του ΔΗΚΟ και της ΕΔΕΚ. Την περίοδο 1980-1981 διετέλεσε Κοινοβουλευτικός Εκπρόσωπος του ΔΗΚΟ.
Επανεξελέγη στις Βουλευτικές εκλογές 1981 Στις 4 Ιουνίου 1981 εξελέγη Πρόεδρος της Βουλής των Αντιπροσώπων για την 4η Κοινοβουλευτική Περίοδο.
Επανεξελέγη βουλευτής στις Βουλευτικές εκλογές 1985. Διεκδίκησε επανεκλογή στο αξίωμα του Προέδρου της Βουλής αλλά δεν εξελέγη.
Nashid as-Salaam as-Sultani

Το Nashid as-Salaam as-Sultani (αραβικά: نشيد وطني عماني‎) είναι ο εθνικός ύμνος του Ομάν και καθιερώθηκε το 1970. Τροποποιήθηκε στις 6 Νοεμβρίου 1996.